Diari Oficial de la Generalitat Valenciana


Sumari del DOGV 845, del 14-06-1988 (1988/811394)

ORDRE de 25 d'abril de 1988, de la Conselleria de Cultura, Educació i Ciència, per la qual es convoquen ajudes per als Ajuntaments i Mancomunitats que participen en el desplegament del Programa per a l'Animació i Promoció de l'Educació Permanent d'Adults a la Comunitat Valenciana i per a les Entitats que hi col-laboren.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/04/25/(1)/dof/vci/html**

### Dades del document

Número de DOGV
:   845

Data del DOGV
:   14-06-1988

Secció del DOGV
:   DISPOSICIONS GENERALS

Número del document
:   1988/811394


Data del document
:   25-04-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 25 d'abril de 1988, de la Conselleria de Cultura, Educació i Ciència, per la qual es convoquen ajudes per als Ajuntaments i Mancomunitats que participen en el desplegament del Programa per a l'Animació i Promoció de l'Educació Permanent d'Adults a la Comunitat Valenciana i per a les Entitats que hi col.laboren.  
Dins del camp de l?Educació Permanent d?Adults conflueixen les actuacions d?Ajuntaments o Mancomunitats de municipis i d'Entitats Col·laboradores que, sense finalitat lucrativa, organitzen i despleguen activitats que complementen i reforcen les accions de l'Administració.  
En el marc del Pla d?Actuacions Coordinades amb les Diputacions Provincials de la Comunitat Valenciana, en matèria d'Educació, l?Ordre de 21 de desembre de 1987 de la Conselleria de Cultura, Educació i Ciència, en l'Annex V d'Educació, apartat 1 d'Educació Permanent d?Adults, inclou com a activitats la subvenció a aquells Ajuntaments que desenvolupen i tinguen autoritzats els ensenyaments d'EPA; així mateix, es preveu l?elaboració de barems de concessió per una Comissió Mixta formada pel Director General de Centres i Promoció Educativa i els Diputats de l?Area d'Educació d'Alacant, Castelló i València.  
Havent elevat una proposta l?esmentada Comissió per a establir les bases de concessió de subvencions per tal de donar suport al finançament de les activitats d'aquestes Institucions, i coordinar tots els recursos que a través d'aquestes es posen en funcionament per a la formació de joves i adults majors de 16 anys, i segons que disposa l'article 28 de la Llei 1/1988, de 29 de febrer, de Pressupostos de la Generalitat Valenciana per a 1988.  
ORDENE:  
Article primer  
Es convoca concurs públic per a la concessió d'ajudes als Ajuntaments i Mancomunitats que participen en el desplegament del Programa per a l'Animació i Promoció de l?Educació Permanent d?Adults a la Comunitat Valenciana i a les Entitats Col·laboradores que també despleguen aquesta classe d'activitats sense finalitat lucrativa.  
I s'aproven les bases per les quals es regeix aquesta convocatòria incloses com a Annex I d'aquesta Ordre.  
Article segon  
Les ajudes a que fa referència la present Ordre estaran condicionades al crèdit pressupostari disponible en les línies de subvenció codis núm. 401/000/88 i 406/000/88 del Programa 09.59.755.92 d'Ensenyaments Bàsics, del present exercici econòmic, i es referiran a les despeses derivades de les accions que es porten a efecte per al desplegament del Programa d?Animació i Promoció de l'Educació Permanent d?Adults en l'any 1988.  
DISPOSICIONS FINALS  
Primera  
Es autoritzada la Direcció General de Centres i Promoció Educativa a adopta.- les disposicions complementàries necessàries en el desplegament de la present Ordre.  
Segona  
Aquesta Ordre entrarà en vigor el mateix dia que es publicarà en el Diari Oficial de la Generalitat Valenciana.  
València, 25 d'abril de 1988.  
El Conseller de Cultura, Educació i Ciència,   
CEBRIA CISCAR I CASABAN  
ANNEX I  
BASES DE LA CONVOCATORIA  
Primera  
Per als Ajuntaments i les Mancomunitats que participen en el Programa d?Animació i Promoció de l?Educació Permanent d?Adults es convoquen ajudes destinades al finançament total o parcial de la despesa derivada dels següents supòsits:  
1. Despeses de funcionament dels Centres.  
2. Promoció i manteniment d'activitats destinades a la sensibilització social i a l'animació sòcio-cultural.  
3. Despeses derivades del programa d'alfabetització i de l?obtenció del carnet de conduir.  
4. Participació en les activitats de coordinació dissenyades pel Programa d?Animació i Promoció de l?Educació Permanent d?Adults.  
A) Podran sol·licitar aquesta ajuda els Ajuntaments i Mancomunitats que complesquen els requisits següents:  
1. Tenir iniciades les activitats en l'any 1988 i observar les directrius i les línies de coordinació que s'establesquen des de la Conselleria de Cultura, Educació i Ciència.  
2. Tenir establerts ensenyaments reglats d'un dels tres cicles de l?EPA, almenys.  
3. Si es realitzen ensenyaments reglats a nivell de 2n. o 3r. Cicle d'EPA, comptar amb l'autorització prèvia o definitiva, o justificar que es té sol·licitada.  
4. En el cas d'activitats, les subvencions vindran condicionades a la necessitat, la importància o conveniència del seu desenvolupament.  
5. En el cas del programa d'alfabetització i del carnet de conduir haver iniciat l'activitat abans de l'1 de gener de 1988, i que els alumnes es troben matriculats com cal en el 1r. Cicle d'EPA.  
B) La sol·licitud de subvenció vindrà acompanyada dels següents documents:  
1. Documents generals:  
a) Còpia de l'acord del Ple de la Corporació en què es contemplen els aspectes següents:  
- Petició d'ajuda que es pretén obtenir expressant-ne la quantitat i la finalitat.  
- Compromís de la Corporació de coordinar-se amb les accions que es dissenyen des del Programa per a l?Animació i Promoció de l'Educació Permanent d?Adults, així com de sotmetre's al control públic mitjançant la presentació del pla de treball per al nou curs, la memòria de l'actual i la justificació econòmica de l'ajuda que es concedeix.  
b) Certificació acreditativa que en els pressupostos de la Corporació hi ha quantitats consignades per al Servei per al qual se sol·licita la subvenció amb indicació de les partides, la denominació d'aquestes i la quantitat de que consten. També s'haurà d'indicar el percentatge que sobre el pressupost global de la Corporació es destina a Educació.  
c) Fotocòpia compulsada de l'autorització d'ensenyaments, document acreditatiu que en la data que es formula la sol·licitud s'ha presentat la corresponent petició d'autorització per a la qual se sol·licita l'ajuda, declaració que es pretén sol·licitar si no s'havien iniciat encara les activitats, o declaració expressa que no es realitzen activitats reglades de 2n o 3r Cicle d'EPA.  
d) Fotocòpia compulsada de la titulació del professorat, si s'hauria iniciat ja l'activitat i sempre que no s'haja presentat amb anterioritat, i del contracte realitzat.  
e) Certificació en què es faça constar el nombre d'habitants de fet de la localitat d'acord amb l?últim cens realitzat.  
2. Documents específics:  
a) Si dins de les despeses de funcionament es demana ajuda per a l'adquisició de material didàctic s'haurà d'aportar el pressupost signat i segellat com cal de les coses subministradores amb el preu del cost per unitat i l?import total de les adquisicions que es pretenen subministrar.  
b) Per a la promoció i el manteniment de les activitats de sensibilització social i l'animació sòcio-cultural:  
- Programa o memòria descriptiva de l'activitat per a la qual se sol·licita la subvenció amb indicació de la data i el lloc de celebració, el temps de duració, els objectius i el nombre de participants.  
- Pressupost d'ingressos i despeses, detallat per partides.  
c) Per a la participació en activitats de coordinació del Programa d?Animació i Promoció de l?Educació Permanent d?Adults: certificació d'haver participat en el Pla de Coordinació signada pel Director del Centre Coordinador de la zona que pertoque o per l?Inspector-Coordinador del Programa d?Animació i Promoció de l?EPA.  
d) Per al programa d'alfabetització i el carnet de conduir:  
- Descripció del projecte per al qual se sol·licita la subvenció, especificant-hi el temps de duració de l'activitat, tenint en compte que els alumnes s'hauran d'alfabetitzar almenys durant sis mesos d'acord amb l?horari mínim que es regula per al 1r. Cicle d'EPA, els objectius i el nombre de participants.  
- Relació dels alumnes que percebran ajuda per a les despeses derivades de l?obtenció del carnet de conduir, indicant-hi la quantitat de les ajudes i les certificacions que faran els serveis corresponents de l'Ajuntament per acreditar que no tenen recursos.  
C) 1. El Servei Territorial, vista la proposta de l?Inspector-Coordinador del Programa per a l'Animació i Promoció de l?Educació Permanent d?Adults, per a determinar la quantitat de l'ajuda en els apartats 1, pel que fa al cost de material didàctic, 3 i 4, tindrà en compte els criteris següents:  
Apartat 1. - El material didàctic inclós en la petició de despeses de funcionament: en cap cas la quantitat de l'ajuda superarà les 200.000 PTA, ni excedirà del 50% d'allò que ha pressupostat l'Ajuntament i si de cas haurà de disposar de local propi.  
Apartat 3. - Programa d'alfabetització i carnet de conduir: en cap cas la quantitat de l'ajuda adjudicada per aquest concepte superarà les 500.000 PTA. per Ajuntament.  
Apartat 4. - Coordinació: en cap cas la quantitat adjudicada per a aquest concepte serà superior a les 50.000 PTA. i aquesta s'efectuarà atenent el nombre de desplaçaments realitzats i la participació en el pla, així com les despeses derivades d'aquesta tasca.  
2. La Inspecció Tècnica d'Educació corresponent emetrà un informe per cada sol·licitud d'acord amb l?annex II.  
3. Vist l'informe de la Inspecció i el Pla de Centre, el Servei Territorial a proposta de l'Inspector-Coordinador d'EPA, adjudicarà una puntuació entre 1 i 5 punts per a l'apartat 1 i entre 1 i 5 punts per a l'apartat 2, i valorarà a més les dades següents:  
- Pressupost general de la Corporació i percentatge que hi dedica al Servei per al qual sol·licita la subvenció.  
- Desplegament de l'activitat durant 1988.  
- Interés del projecte i línies renovadores que s'hi estableixen.  
- Participació en el pla de coordinació establert per la Conselleria de Cultura, Educació i Ciència.  
- Quantitat de les subvencions i ajudes públiques i privades obtingudes per l'Ajuntament o Mancomunitat.  
- Ingressos percebuts a través de l'alumnat.  
- L?actuació en sectors de població amb altes taxes d'analfabetisme o en àrees territorials amb escassesa de recursos educatius.  
- Adaptació del projecte que despleguen als objectius del Programa per a l'Animació i Promoció de l?EPA.  
Segona  
Per a les Entitats sense finalitat lucrativa que col·laboren en el Programa per a l'Animació i Promoció de l?Educació Permanent d'Adults i que desenvolupen activitats en aquest sector educatiu es convoquen ajudes destinades al finançament total o parcial de la despesa derivada dels següents supòsits:  
1. Cost del professorat i de material fungible.  
2. Promoció i manteniment d'activitats destinades a la sensibilització i l'animació sòcio-cultural.  
A) Podran sol·licitar aquesta ajuda les persones físiques o jurídiques, públiques o privades que complesquen els requisits següents:  
- Tenir iniciades les activitats en l'any 1988 i observar les directrius que s'establesquen des de la Conselleria de Cultura, Educació i Ciència.  
- Tenir establert el 1r. Cicle dels ensenyaments d'Educació Permanent d?Adults.  
- Si es realitzen ensenyaments reglats a nivell de 2n. o 3r. Cicle de l?Educació Permanent d?Adults comptar amb l'autorització prèvia o definitiva, o justificar que es té sol·licitada.  
- En qualsevol cas les subvencions vindran condicionades per la necessitat, la importància o la conveniència del seu desplegament.  
B) La sol·licitud de subvenció vindrà acompanyada dels següent documents:  
1. Documents generals:  
a) Fotocòpia compulsada del justificant d'estar inscrit en el Registre d?associacions, Entitats Mercantils o Cooperatives.  
b) Fotocòpia compulsada del número d'identificació fiscal.  
c) En els supòsits en què la configuració jurídica de l?entitat sol·licitant pressupose l?existència de finalitat lucrativa o es tracte de persona física, s'haurà de presentar una declaració expressa i formal que el Servei o l'activitat per a la qual se sol·licita l'ajuda no té aquesta finalitat i queda subjecta la declaració a la deguda comprovació.  
d) Compromís de l?òrgan de Direcció corresponent de coordinar-se amb la Direcció General de Centres i Promoció Educativa en el desplegament del Programa i de sotmetre's al control públic mitjançant la presentació de la justificació econòmica de l'ajuda que es concedirà.  
2. Documents específics:  
a) Per a la petició de despeses derivades del cost de professorat i material fungible:  
- Fotocòpia compulsada de l'autorització d'ensenyaments, documents acreditatius que en la data que es formula la sol·licitud s'ha presentat la corresponent petició d'autorització o una declaració expressa que no es realitzen activitats reglades a nivell de 2n o 3r cicle d'Educació Permanent d?Adults.  
- Si se sol·licita ajuda per al cost del professorat, fotocòpia del contracte que s'ha fet amb aquest per al desplegament de l'activitat.  
- Relació dels alumnes matriculats indicant l?edat, el DNI i el nivell instructiu d'aquests.  
- Relació nominal del professorat especificant l?àrea en què és especialista (adjuntant-hi una fotocòpia compulsada de la seua titulació) i els nivells que imparteix.  
b) Per a la promoció i el manteniment d'activitats de sensibilització social i d'animació sòcio-cultural:  
- Programa o memòria descriptiva de l'activitat per la qual se sol·licita la subvenció amb indicació de la data i el lloc de celebració, el temps de duració, els objectius i el nombre de participants.  
- Pressupost del programa o activitat detallada per partides.  
C) Per a la determinació de la quantitat de l'ajuda:  
1. La Inspecció Tècnica d'Educació corresponent emetrà un informe per cada sol·licitud d'acord amb l'Annex II.  
2. Vist l?informe de la Inspecció i el Pla de Centre, el Servei Territorial a proposta de l?Inspector-Coordinador d'EPA adjudicarà una puntuació entre 1 i 5 per a l'apartat 1 i entre 1 i 5 per a l'apartat 2, i valorarà a més les dades següents:  
- Naturalesa i fins de l?entitat.  
- Atenció a sectors marginats.  
- Absència d'atenció en aquest tipus d'activitats a la zona en què actua aquesta entitat.  
- Adaptació del projecte als objectius del Programa per a l'Animació i Promoció de l?EPA.  
- Valoració del desplegament de l'activitat en cursos anteriors.  
- Interés del projecte i línies de renovació establertes.  
- Quantitat de les subvencions i ajudes públiques o privades que ha obtingut l?entitat.  
- Quantitat dels ingressos rebuts a través de l'alumnat.  
Tercera  
Les sol·licituds, d'acord amb el model que es facilitarà en el Servei Territorial de Cultural Educació corresponent, es dirigiran a la Conselleria de Cultura, Educació i Ciència, Direcció General de Centres i Promoció Educativa.  
La presentació per exemplar duplicat s'efectuarà als Serveis Territorials de Cultura i Educació corresponents, o a través de qualssevol de les formes que estableix l'article 66 de la llei de Procediment Administratiu, en el termini de 30 dies a partir de la publicació d'aquesta Ordre en el Diari Oficial de la Generalitat Valenciana.  
Quarta  
En els trenta dies següents a la finalització del termini de sol·licitud, el Servei Territorial d'Educació trametrà en la Direcció General de Centres i Promoció Educativa els expedients informats per la Inspecció Tècnica d'Educació, puntuats com cal, amb la proposta de concessió o denegació segons l?annex III i IV.  
Cinquena  
Es constitueix una Comissió Interterritorial que la integraran:  
- El Cap del Servei de Promoció Educativa o persona en qui delegue, que actuarà com a President.  
- L?Inspector-Coordinador d'EPA de cada un dels Serveis Territorials de Cultura i Educació.  
- Un representant per cada una de les Diputacions Provincials.  
- Un representant elegit per cada Consell Territorial entre els seus membres, i un d'ells actuarà com a Secretari.  
La Comissió Interterritorial, una vegada rebuda la documentació dels Serveis Territorials i examinats els expedients, efectuarà la proposta d'adjudicació de les quantitats d'acord amb els apartats prevists o la denegació. A la vista d'això i consultada la Comissió Mixta prevista amb aquesta finalitat en l?Ordre de 21 de desembre de 1987, la Direcció General de Centres i Promoció Educativa resoldrà.  
Sisena  
Per a la percepció de la subvenció, el beneficiari haurà de justificar davant la Conselleria de Cultura, Educació i Ciència la realització de la inversió en la forma que s'estableix, d'acord amb els distints supòsits:  
1. Cost del professorat i del material fungible: el pagament que correspon a la subvenció de funcionament de centres i serveis es farà mitjançant un justificant d'haver realitzat la despesa per a la qual se sol·licita l'ajuda.  
Per a despeses de funcionament pel que fa a material didàctic: el pagament s?efectuarà basant-se en la documentació següent:  
- Acta de recepció o document en què conste la recepció del subministrament i la conformitat amb aquest.  
- Certificat acreditatiu del titular que s'han inclós en l'inventari del Centre per al qual es destina, els béns objecte de subvenció.  
- Factures de cada una de la coses subministradores. En la factura haurà de constar: nom de l?empresa, número d'identificació fiscal, domicili, preu unitari, nombre d'unitats subministrades, preu total de cada un dels articles i preu total del subministrament.  
2. Promoció i manteniment d'activitats destinades a la sensibilització social i a l'animació sòcio-cultural:  
- Certificació d'aplicació a l'activitat subvencionada i factures justificatives de les despeses realitzades.  
- Informe-memòria dels resultats de l'activitat.  
3. Programa d'alfabetització i carnet de conduir:  
- Certificació d'aplicació a l'activitat subvencionada i factures justificatives de les despeses per un import igual a aquell que s'ha pressupostat.  
- Informe-memória dels resultats del Programa pel que fa al compliment dels objectius d'alfabetització.  
- Certificació que ha fet el professorat alfabetitzador indicant l'assistència i l'aprofitament per part de l'alumnat subvencionat d'almenys 6 mesos d'alfabetització.  
4. Participació en activitats de coordinació: Justificació d'haver realitzat la despesa a què va dirigida aquesta ajuda.  
En qualsevol cas, per a rebre la subvenció de les Corporacions Locals es tindrà en compte el que estableix l'article 30 de la llei 1/88, de 29 de febrer, de Pressupostos de la Generalitat Valenciana per a l'exercici 88.  
Setena  
L?incompliment de qualssevol de les condicions establerts en la concessió de la subvenció podrà ser causa de revocació o reducció d'aquesta.  
Veure annex


Còpia Permalink ELI